CELEX: 32017R2231
Language: el
Date: 2017-12-04 00:00:00
Title: Εκτελεστικός κανονισμός (ΕΕ) 2017/2231 της Επιτροπής, της 4ης Δεκεμβρίου 2017, για την τροποποίηση του εκτελεστικού κανονισμού (ΕΕ) 2016/329 όσον αφορά την επωνυμία του κατόχου της άδειας για την 6-φυτάση (Κείμενο που παρουσιάζει ενδιαφέρον για τον ΕΟΧ )

5.12.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 319/28
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/2231 ΤΗΣ ΕΠΙΤΡΟΠΉΣ
   της 4ης Δεκεμβρίου 2017
   για την τροποποίηση του εκτελεστικού κανονισμού (ΕΕ) 2016/329 όσον αφορά την επωνυμία του κατόχου της άδειας για την 6-φυτάση
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Η εταιρεία Kaesler Nutrition GmbH υπέβαλε αίτηση σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, με την οποία προτείνεται η αλλαγή της επωνυμίας του κατόχου της άδειας που αναφέρεται στον εκτελεστικό κανονισμό (ΕΕ) 2016/329 της Επιτροπής (2).
            
         
               (2)
            
            
               Η Lohmann Animal Nutrition GmbH, κάτοχος της άδειας για την πρόσθετη ύλη ζωοτροφών 6-φυτάση, άλλαξε την εταιρική επωνυμία της σε «Kaesler Nutrition GmbH», με ισχύ από τις 3 Ιουλίου 2017. Ο αιτών έχει υποβάλει σχετικά στοιχεία που υποστηρίζουν το αίτημά του.
            
         
               (3)
            
            
               Η προτεινόμενη τροποποίηση του κατόχου της άδειας είναι καθαρά διοικητικής φύσης και δεν απαιτεί νέα αξιολόγηση των σχετικών πρόσθετων υλών. Η Ευρωπαϊκή Αρχή για την Ασφάλεια των Τροφίμων ενημερώθηκε σχετικά με την αίτηση.
            
         
               (4)
            
            
               Για να μπορέσει η Kaesler Nutrition GmbH να εκμεταλλευτεί τα δικαιώματα εμπορίας που έχει, είναι αναγκαίο να αλλάξει η επωνυμία του κατόχου της άδειας. Συνεπώς, ο εκτελεστικός κανονισμός (ΕΕ) 2016/329 θα πρέπει να τροποποιηθεί αναλόγως.
            
         
               (5)
            
            
               Καθώς δεν υπάρχουν λόγοι ασφάλειας που να επιβάλλουν την άμεση εφαρμογή των τροποποιήσεων που προβλέπονται από τον παρόντα κανονισμό, είναι σκόπιμο να προβλεφθεί μεταβατική περίοδος κατά την οποία η πρόσθετη ύλη ζωοτροφών 6-φυτάση, καθώς και τα προμείγματα και οι σύνθετες ζωοτροφές που περιέχουν την εν λόγω πρόσθετη ύλη, που συμμορφώνονται με τις διατάξεις που ίσχυαν πριν από την ημερομηνία έναρξης ισχύος του παρόντος κανονισμού, μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποίηση του εκτελεστικού κανονισμού (ΕΕ) 2016/329
   Ο εκτελεστικός κανονισμός (ΕΕ) 2016/329 τροποποιείται ως εξής:
   
               1)
            
            
               Στον τίτλο, η φράση «κάτοχος της άδειας Lohmann Animal Nutrition GmbH», αντικαθίσταται από τη φράση «κάτοχος της άδειας Kaesler Nutrition GmbH».
            
         
               2)
            
            
               Στο παράρτημα, στη δεύτερη στήλη του πίνακα, με τίτλο «Επωνυμία του κατόχου της άδειας», η φράση «Lohmann Animal Nutrition GmbH» αντικαθίσταται από τη φράση «Kaesler Nutrition GmbH».
            
         Άρθρο 2
   Μεταβατικά μέτρα
   Η πρόσθετη ύλη ζωοτροφών 6-φυτάση, όπως ορίζεται στο παράρτημα του εκτελεστικού κανονισμού (ΕΕ) 2016/329, καθώς και τα προμείγματα και οι σύνθετες ζωοτροφές που περιέχουν την εν λόγω πρόσθετη ύλη, που έχουν παραχθεί και επισημανθεί πριν από τις 25 Δεκεμβρίου 2017 σύμφωνα με τους κανόνες που ίσχυαν πριν από τις 25 Δεκεμβρίου 2017 μπορούν να εξακολουθήσουν να διατίθενται στην αγορά και να χρησιμοποιούνται έως ότου εξαντληθούν τα υφιστάμενα αποθέματα.
   Άρθρο 3
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Δεκεμβρίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 268 της 18.10.2003, σ. 29.
   
      (2)  Εκτελεστικός κανονισμός (ΕΕ) 2016/329 της Επιτροπής, της 8ης Μαρτίου 2016, σχετικά με τη χορήγηση άδειας για την 6-φυτάση ως πρόσθετη ύλη ζωοτροφών για όλα τα είδη πτηνών και για τα απογαλακτισμένα χοιρίδια, τους χοίρους προς πάχυνση, τους θηλυκούς χοίρους και μικρά είδη χοίρων (κάτοχος της άδειας Lohmann Animal Nutrition GmbH) (ΕΕ L 62 της 9.3.2016, σ. 5).